
                       Nr.23/219/2002

AVIZ

asupra proiectului de Lege pentru aprobarea Ordonanţei de urgenţă a Guvernului nr.140/2002 privind transmiterea fără plată a unor imobile din domeniul privat al statului şi administrarea Autorităţii pentru Valorificarea Activelor Bancare, în proprietatea Agenţiei Naţionale pentru Locuinţe, respectiv în domeniul public al statului şi în administrarea 

Ministerului de Interne



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.140/2002 privind transmiterea fără plată a unor imobile din domeniul privat al statului şi administrarea Autorităţii pentru Valorificarea Activelor Bancare, în proprietatea Agenţiei Naţionale pentru Locuinţe, respectiv în domeniul public al statului şi în administrarea Ministerului de Interne, primit cu adresa nr.560 din 5 noiembrie 2002.



Potrivit prevederilor art.60 din Regulamentul Camerei Deputaţilor, comisia a examinat proiectul de lege în şedinţa din 20 noiembrie 2002.



Membrii comisiei au examinat proiectul de lege şi expunerea de motive şi în urma dezbaterii au hotărât, cu unanimitate de voturi, avizarea favorabilă a proiectului de lege în forma propusă de Guvern.



În raport de obiectul şi conţinutul său, proiectul de lege face parte din categoria legilor ordinare.

Daniel Bădina

